**POKYNY UPRAVUJÚCE PODMIENKY PREVÁDZKY MATERSKEJ ŠKOLY NA OBDOBIE OD 01.09.2020 do odvolania odporúčaní stanovenými RÚVZ aMŠVVaŠ SR.**

**Na základe rozhodnutia zriaďovateľa Obce Župčany , usmernení RÚVZ a Ministerstva školstva bude Materská škola v Župčanoch od 01.09.2020 za nasledovných podmienok: Prevádzka materskej školy: od 6,45 do 16,30 hod.**

**Dochádzka do materskej školy bude umožnená len deťom z rodín, ktoré nie sú v karanténe.**

**Bližšie pokyny, upravujúce podmienky Materskej školy Župčany na obdobie od 01.09.2020 do odvolania vo veciach zmien v prevádzke a vnútornom režime a podmienkach na zaistenie bezpečnosti a ochrany zdravia detí:**

1. **Rodičia privedú svoje dieťa do MŠ v dvoch časoch** – Trieda včielok ( malá skupina ) v čase od 6.45 hod. do 7.20 hod. a trieda sovičiek ( veľká skupina ) v čase od 7.20 hod. do 7.55 hod.

( ak tento čas niekomu s rodičov nevyhovuje , kontaktuje zástupkyňu MŠ: 051/771 48 96 do 27.08.2020 od 8.30 hod. do 13.00 a dohodne si s ňou podmienky privedenia dieťaťa do MŠ ) potom sa budova uzamkne – dieťa nebude prijaté. Dieťa prichádza a odchádza z MŠ len s osobami žijúcimi s ním v spoločnejdomácnosti. V prípade sprevádzania súrodencom, musí byť tento starší ako 10 rokov.

1. Dieťa si rodič vyzdvihne v čase od 14,45 do 16,25 hod. (dieťa môže vyzdvihnúť aj osoba žijúca v spoločnej domácnosti a dieťa staršie ako 10 rokov, taktiež žijúce v spoločnej domácnosti) pred budovou MŠ . Prosíme zazvoniť – zvonček pri vchodových dverách po vašej pravej strane. Do budovy môžu vstúpiť iba rodičia novoprijatých detí max. 2 a max. na dobu 5 minút - ( vyzdvihnúť, obliecť).
2. Do skrinky dieťaťa uloží podpísané rezervné rúško v igelitovom vrecku,

rodičia dajú dieťaťu podpísanú uzatvárateľnú fľašu s vodou, ktorú si deti budú brať von na dvor.

1. Dodržiava hygienicko-epidemiologické opatrenia pri privádzaní dieťaťa do materskej školy, počas pobytu vo vstupnom priestore materskej školy a pri odvádzaní dieťaťa z materskej školy:- nosenie rúška,

- dodržiavanie odstupov,

- dezinfekcia rúk pri vstupe

1. Rodičia a deti navštevujúci MŠ v minulom šk. roku vchádzajú len do vstupnej chodby materskej školy, kde odovzdá dieťa výhradne zamestnancovi, ktorý prevedie ranný zdravotný filter a zmerá teplotu dieťaťa- do 37,2. Rodičia a novoprijaté deti v školskom roku 2020/2021 vstupujú po odmeraní teploty a prevedení ranného filtra max. však 2 do hlavnej chodby, kde sa zdržia s dieťaťom najviac 5 min. ( prezlečenie a rozlúčenie s dieťaťom ). Meranie teploty bude prebiehať iba prvé dva týždne od 02.09.2020 do 14.09.2020. Ranný filter potom bude prebiehať tradičným spôsobom.
2. Na základe negatívneho záveru ranného zdravotného filtra zamestnancom školy, bude dieťa prevzaté. V prípade podozrenia na ochorenie (nielen na COVID\_19) zamestnanec dieťa nepreberie.
3. **Rodič predkladá pri prvom nástupe dieťaťa do MŠ zdravotný dotazník ( príloha č.3), ale aj pri každom prerušení dochádzky v trvaní viac ako 3 dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 4).**
4. **Neprináša hračky a iný materiál alebo pomôcky z domáceho prostredia do materskej školy.**
5. V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a zástupkyňu riaditeľky školy.
6. Nahlási bezodkladne karanténu, ak bola dieťaťu nariadená všeobecným lekárom alebo príslušným regionálnym hygienikom. Za týchto podmienok bude dieťa zo školy vylúčené.
7. **V triede sovičiek od 02.09.2020 do 14.09.2020** nebude prebiehať odpočinková činnosť, ale výchovno-vzdelávacia buď v exteriéri alebo interiéri MŠ.
8. Rodič si preberie na konci týždňa posteľnú bielizeň za účelom vyčistenia bežným spôsobom.
9. **Pri podozrení na Covid -19 :**

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.

Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ.

Ak sa u zamestnanca materskej školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

V prípade potvrdenia ochorenia Materská škola postupuje podľa usmernenia miestneho príslušného RÚVZ.

 Mgr. Danka Karabinošová

 Mgr. Júlia Mátéffy